*For filmen av samme navn fra 1973, se Tre nøtter til Askepott (1973)*

***Tre nøtter til Askepott*** er en norsk film som hadde premiere 12. november 2021. Filmen er basert på den østtysk-tsjekkoslovakiske filmen med samme navn fra 1973, som igjen er basert på et eventyr skrevet av Božena Němcová fra det 19. århundre. Filmen handler om Askepott og hennes frigjøring og kamp mot den onde stemoren.

Filmen er regissert av Cecilie Mosli. Astrid Smeplass spiller hovedrollen som Askepott og Cengiz Al spiller prinsen.

Filmen ble den nest mest sette filmen i Norge i 2021 med like over 570 000 solgte billetter, bare slått av James Bond-filmen *No Time to Die*. Per desember 2021 var filmen den tiende mest sette norske filmen siden 2003. Filmen vant to priser under Amandaprisen 2022: beste barnefilm og beste kostyme ved Flore Vauville. I tillegg var den nominert i klassene beste kvinnelige birolle ved Ellen Dorrit Petersen, beste sminke ved Asta Hafthorsdottir og Folkets Amanda. Den fikk Sølvklumpen innen beste norske barne- og ungdomsfilm for 2021, en pris som deles ut av Norske kinosjefers forbund.

Handlingsreferat
----------------

Askepott, hvis begge foreldre er døde, bor sammen med sin stemor og stemorens datter Dora på en avsidesliggende eiendom i nord. Mens kongeparet er på besøk i området, møter Askepott uten å vite det, prinsen på en ridetur. Men den nye romantiske stemningen mellom de to blir snart forstyrret av prinsens to edle følgesvenner, for å gå på jakt sammen med prinsen. I mellomtiden tar kongeparet farvel med stemoren og datteren Dora, men inviterer begge to til ball ved det kongelige slottet. Ved dette ballet skal prinsen, som han får vite neste morgen, velge seg en brud han snart skal gifte seg med.

Hjemme på gården sender stemoren Alfred, en eldre tjener, til byen for å leie noen som kan kle opp sin egen datter Dora til ballet. Alfred spør Askepott om han skal ta med noe til henne, og Askepott ber ham ta med noe han kan få tak i. Dette viser seg å være et fuglerede med tre hasselnøtter i, som prinsen for moro skyld skyter ned fra et tre over Alfred som sitter i en slede. Mens den arrogante baronen von Snauser tar seg av Dora, oppdager Askepott det magiske innholdet i den første hasselnøtten: en kappe og annet utstyr hun kan bruke under jakt. Med dette utstyret møtes Askepott og prinsen (samt hans to følgesvenner) og demonstrerer sin overlegne dyktighet med pil og bue.

Etter å ha skutt ned en due gir prinsen henne sin egen signetring som premie, som han tidligere hadde mottatt fra sin egen far for å gi til sin fremtidige brud. På ballet avsløres den mindre velstående opprinnelsen til stemoren og Dora, som gjør seg til narr når de presenteres for kongeparet. På ballet forkler Askepott seg med et slør, men prinsen kjenner henne ikke igjen. Både kongeparet og flere andre legger snart merke til denne romantiske stemningen mellom Askepott og prinsen. Men Askepott legger merke til stemorens granskende blikk, og flykter fra ballet.

Askepott slipper unna, og etterlater bare en av skoene sine. Prinsen begynner å lete etter henne, og kommer også til stemorens eiendom. Men han finner ikke igjen Askepott. Prinsen kunngjør at han bare ønsker å gifte seg med den kvinnen som passer til den mistede ballskoen. Men stemoren har låst Askepott inne for å gjemme henne, og ønsker at prinsen skal love å gifte seg med Dora i forkledning.

Rolleliste
----------

* Askepott – Astrid Smeplass
* Prinsen – Cengiz Al
* Stemoren – Ellen Dorrit Petersen
* Kongen – Thorbjørn Harr
* Privatlærer – Nils Jørgen Kaalstad
* Skammeltjener – Kristofer Hivju
* Alfred – Bjørn Sundquist
* Baron von Snauser – Nader Khademi
* Rosa / Kokken – Anne Marit Jacobsen
* Herolden – Jonis Josef
* Stesøster – Ingrid Giæver
* Bendik – Sjur Vatne Brean
* Sami – Arthur Hakalahti
* Dronningen – Nasrin Khusrawi
* Ola – Toivo Ty Terjesen

Innspilling
-----------

Deler av filmen er spilt inn på et middelalderslott i byen Trakai og interiørscener på et studio i Litauen. Andre innspillingssteder er på Maihaugen og Sjodalen i Norge.

Andre utgivelser
----------------

Et julehefte for barn basert på den norske filmen ble utgitt av Egmont Kids Media Nordic i julen 2021. Forfatter og illustratør er henholdsvis Haakon W. Isachsen og Bjørnar K. Meisler.

Referanser
----------

1. 1 2 3 4 5 6 7 8 9 10  ; besøksdato: 2. juni 2021.
2. ↑  .
3. ↑  ; *NRK P3*; besøksdato: 4. desember 2021.
4. 1 2  ; *Mynewsdesk*; besøksdato: 2. juni 2021.
5. 1 2 3 4 5 6 7 8 9 10 11 12  ; *Mynewsdesk*; besøksdato: 4. desember 2021.
6. ↑   Terjesztésre kerülő filmalkotások és artfilmek nyilvántartása, besøkt 1. september 2022[Hentet fra Wikidata]
7. ↑  ; *Norsk filminstitutt*; besøksdato: 8. juli 2022.
8. ↑   www.mynewsdesk.com, besøkt 2. juni 2021[Hentet fra Wikidata]
9. ↑   Terjesztésre kerülő filmalkotások és artfilmek nyilvántartása, besøkt 18. juni 2023[Hentet fra Wikidata]
10. ↑   «Her er årets Amandavinnere», besøkt 21. august 2022[Hentet fra Wikidata]
11. 1 2 3  ««Tre nøtter til Askepott» skal spilles inn på nytt. Astrid Smeplass får hovedrollen.». *www.aftenposten.no*. Besøkt 23. februar 2021.
12. ↑  «Cengiz Al spiller prinsen i «Tre nøtter til Askepott»». *TV 2* **(norsk)**. Besøkt 23. februar 2021.
13. ↑  «Slik ble det norske kinoåret 2021». *kinomagasinet.no*. 4. januar 2022. Besøkt 6. juli 2022.
14. ↑  ««Askepott»-filmen på Topp ti-liste». *vg.no*. 20. desember 2021. Besøkt 6. juli 2022.
15. ↑  «Dette er vinnerne av Amandaprisen 2022». *nrk.no*. 20. august 2022. Besøkt 21. august 2022.
16. ↑  «Dette er de Amanda-nominerte». *aftenposten.no*. 15. juni 2022. Besøkt 6. juli 2022.
17. ↑  «Folkets Amanda 2022». *filmfestivalen.no*. Besøkt 9. juli 2022.
18. ↑  «Kinosjefene hedret Tre nøtter til Askepott og Verdens verste menneske». *kinomagasinet.no*. 27. mars 2022. Besøkt 13. august 2023.
19. 1 2 3 4 5 6 7 8 9 10 11 12 13  «Tre nøtter til Askepott- her er hele rollelisten!». *Mynewsdesk* **(norsk)**. Besøkt 4. desember 2021.
20. ↑  «– På høy tid med en ny versjon av juleklassikeren». *Helgelands Blad*. 12. november 2021. Besøkt 22. november 2021.
21. ↑  «Tre nøtter til Askepott». *NRK P3* **(norsk)**. Besøkt 4. desember 2021.
22. ↑  «Serie.no | TRE NØTTER TIL ASKEPOTT». *Serie.no*. Arkivert fra originalen 4. desember 2021. Besøkt 4. desember 2021.
23. ↑  «Tre nøtter til Askepott by Isachsen, Haakon W.. 9788242971548. Heftet - 2021 | Akademika.no». *www.akademika.no*. Besøkt 4. desember 2021.

Eksterne lenker
---------------

* (en) *Tre nøtter til Askepott* på Internet Movie Database Rediger på Wikidata

* (no) *Tre nøtter til Askepott* hos Filmfront Rediger på Wikidata

* (en) *Tre nøtter til Askepott* på Rotten Tomatoes Rediger på Wikidata